open-index/open-wikipedia-markdown huggingface dataset:
Callitrisslekten

*[[Callitris baileyi]]*
*[[Callitris canescens]]*
*[[Callitris columellaris]]*
*[[Callitris drummondii]]*
*[[Callitris endlicheri]]*
*[[Callitris monticola]]*
*[[Callitris muelleri]]*
*[[Callitris neocaledonica]]*
*[[Callitris oblonga]]*
*[[Callitris preissii]]*
*[[Callitris rhomboidea]]*
*[[Callitris roei]]*
*[[Callitris sulcata]]*
*[[Callitris verrucosa]]*
* Seksjon *Octoclinis*
*[[Callitris macleayana]]*

**Callitris-slekten** (*Callitris*) er en slekt av busker og lave trær i sypressfamilien *(Cupressaceae)*. De kan bli opp til 25 meter høye (en art 40 m), og vokser kun på tørre steder i Australia (13 arter), og Ny-Caledonia (2 arter).

Slekten kalles også for ***sypressfuru***, et tilnavn den deler med den nærstående Actinostrobusslekten. Én av artene, *C. macleayana *, vokser i regnskogen i nordlige Australia, resten av artene foretrekker tørre habitater.

Unge skudd har nåleaktige blader, mens moden nåler blir skjellaktige og sitter tett på kvistene. Skjellbladene sitter da oftest i seks rader. Konglene er inntil 6&nbsp;mm lange, og artene har ofte spredning etter brannherjing hvor frøene overlever skogbrannen.

## Arter
* *[[Callitris baileyi]]* (Australia, sårbar art)
* *[[Callitris canescens]]* (Australia)
* *[[Callitris columellaris]]* eller «White cypress-pine», 4–15 m, nåler i grupper av 3, kongler 2&nbsp;cm med 6 skjell (sørøstlige Australia)
** *[[Callitris columellaris var. glaucophylla]]*= syn. *Callitris glaucophylla* (sørlige Australia)
** *[[Callitris columellaris var. intratropica]]* = syn. *Callitris intratropica * (nordvestlige Australia)
* *[[Callitris drummondii]]* (Australia, sårbar art)
* *[[Callitris endlicheri]]* (Australia)
* *[[Callitris monticola]]* (Australia, sårbar art)
* *[[Callitris muelleri]]* (Australia)
* *[[Callitris neocaledonica]]* (Ny-Caledonia, noe sårbar art)
* *[[Callitris oblonga]]* (Tasmania, sårbar art)
* *[[Callitris preissii]]* (Australia)
* *[[Callitris rhomboidea]]* (Australia)
* *[[Callitris roei]]*, inntil 5 m, nåler i grupper av 3, kongler 2&nbsp;cm med 6 skjell  (Australia, sårbar art)
* *[[Callitris sulcata]]* (Ny-Caledonia, sårbar art)
* *[[Callitris verrucosa]]* (Australia)
Seksjon *Octoclinis*
* *[[Callitris macleayana]]* (nordlige Australia, jungel)
## Eksterne lenker
*
Torre Mayor

**Torre Mayor** er en 230,4 meter høy skyskraper i Mexico by, og byens høyeste bygning. Frem til 2013 var den og den høyeste skyskraper i hele Latin-Amerika. Den er tegna av kanadieren Paul Reichmann, og sto ferdig i 2003. Torre Mayor ligger langs Paseo de la Reforma, nær Chapultepec. Skyskraperen har 55 etasjer i tillegg til fire underjordiske etasjer, 29 heiser og totalt 84&nbsp;135 m² kontorareal. Bygningen regnes som en av de aller sikreste i verden, og skal tåle et jordskjelv på opptil 9,0 på Richters skala.

## Se også
*Liste over Mexico bys høyeste bygninger

## Eksterne lenker
* 
* Emporis – Torre Mayor
* Skyscraperpage – Torre Mayor
* Edificios de México – Torre Mayor
Microbiotaslekten

* *[[Microbiota decussata]]*

**Microbiotaslekten** (latin: * Microbiota*) er en slekt av nåletrær i sypressfamilien. Den har bare én art – ***Microbiota decussata*** – som vokser i det østlige Sibir i Russland. Nærstående slekter er ’’einerslekten’’ og ’’sypresslekten’’.

*** Microbiota decussata *** er et buskformet, kun 50-100 cm høyt og 2-5 meter utbredt bartre med blågrønne nåler som er skjellaktige og sitter tett på tynne grener. Bladene er skjellaktige og 2-5 mm korte, og er plassert flatt som hos ’’tuja’’. Konglene er bare 2-3 mm lange, og går fra grønt til brunt gjennom vekstsesongen på 7-8 måneder.

På engelsk kalles det *Sibirian Cypress*, men navnet er ikke offisielt. Artens eksistens ble siden funnet i 1923 holdt hemmelig under Sivjet-perioden, og først på 1970-tallet fikk utenlandske botanikere informasjon om slekten og arten.

## Referanser




## Eksterne lenker
* 
* Bilde av trekrone fra Arboretet i Villarbedelle.
Den tropiske stormen Marco

**Den tropiske stormen Marco** var den trettende navngitte stormen i den atlantiske orkansesongen 2008.

Med radius på bare 20 km var Marco en ekstremt liten storm. Dette gjør stormen muligens til den minste tropiske syklonen noen gang registrert. Forrige rekordholder var syklonen Tracy i 1974, med en radius på 50 km. En eventuell bekreftelse på at Marco er den minste registrerte syklonen noen gang vil først komme når en endelig rapport om stormen offentliggjøres.

## Stormhistorie
Et stort lavtrykksområde utviklet seg 3. oktober over det nordvestlige karibiske hav. Systemet dro i løpet av de neste dagene sakte vestover mot Yucatanhalvøya, men forble dårlig organisert. Systemet dro over Yucatanhalvøya og inn i den sørlige delen av Campechebukta 6. oktober. Systemet fortsatte å organisere seg og ble senere samme dag oppgradert til tropisk lavtrykk. Informasjon fra en orkanjeger indikerte at systemet hadde utviklet seg til en tropisk storm med vinder på 100 km/t. National Hurricane Center navnga da systemet den tropiske stormen Marco.

National Hurricane Center informerte om at Marco var en ekstremt liten tropisk syklon og at størrelsen gjorde det vanskelig å bruke satellittbilder for å fastslå styrken. NHC regnet med at Marco ville gjøre landfall i Veracruz 7. oktober. Marco traff land og gikk raskt i oppløsning over det sentrale Mexico.

## Forberedelser og skader
Regjeringen i Mexico sendte ut et stormvarsel for Mexicogulfen fra Tuxpan til Punta El Lagarto kort tid etter at Marco var blitt oppgradert til tropisk storm. Samme dag utvidet regjeringen stormvarselet til også å gjelde gulfen opp til Cabo Rojo. Det ligger mange oljeanlegg i området hvor Marco ble dannet, men man valgte ikke å avbryte produksjonen. Kraftig regn førte til noe flom i kystbyer nær Veracruz.
Dali (Weinan)

**Dali** (kinesisk: 大荔县; pinyin: * Dàlì Xiàn*) er et fylke i provinsen Shaanxi i Folkerepublikken Kina. Det ligger i byprefekturet Weinan.

Fylket hadde  innbyggere i 1999.

## Kulturminner
Det arkeologiske Tianshuigou-funnstedet (*Tianshuigou yizhi*, 甜水沟遗址) der man i 1978 oppdaget hodeskallen til Dalimennesket (大荔人, *Dali ren*), og kornforrådet i Fengtu (*Fengtu yicang*, 丰图义仓) er oppført på Folkerepublikken Kinas liste over verneverdige kulturminner.

## Samferdsel
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan. 

## Referanser


## Eksterne lenker
*  Lokalregjeringens hjemmeside
Lars Otto Grundt

:*Se også [[Lars Otto Roll Grundt]], jurist og amtmann, samt [[Laurie Grundt]], kunstmaler.*
**Lars Otto Grundt** (født 8. juni 1918 i Trondheim, død 23. april 1992 i Saint-Malo) var en norsk leksikograf og professor i fransk filologi og fransk språk.

## Biografi

Grundt tok i 1945 eksamen ved den franske høyskole for middelalderforskning.  Han var i 1945-46 programsekretær ved den franske statskringkasting og i 1947-48 informasjonsbibliotekar ved FN i New York.

I 1951 ble han uteksaminert cand.philol. i Bergen.  Fra 1949 til 1962 var han universitetsbibliotekar, deretter universitetslektor i fransk, ved Universitetet i Bergen.  I 1971 ble han utnevnt til professor i fransk filologi ved Norges Handelshøyskole i Bergen, og i 1973 ble han professor i fransk språk ved Universitetet i Bergen.

Etter tolv års arbeid som hovedredaktør opplevde Grundt i 1991, kun måneder før sin død i 1992, at hans hovedverk, *[[Stor norsk-fransk ordbok]]*, ble utgitt på Universitetsforlaget.

## Utmerkelser
Grundt ble for sitt arbeid med *Stor norsk-fransk ordbok* hedret med *[[Ordre des Palmes académiques (Frankrike)|Ordre des Palmes académiques]]*.

## Biobliografi (utvalg)
* *Études sur l'adjectif invarié en français* – ISBN 8200088324 (82-00-08832-4)
* *Stor norsk-fransk ordbok* – ISBN 8200219771 (82-00-21977-1)

## Kilder
*Om Lars Otto Grundt og Stor norsk-fransk ordbok
*''Romansk fra Vest. Festskrift til Lars Otto Grundt, Arne Johan Henrichsen, Hans Aaraas''. Bergen 1986. ISBN 82-90259-07-7
Verdensrankingen i snooker 1987/1988

**Verdensrankingen i snooker 1987/1988** er verdensrangeringen av de 32 beste snookerspillerne i verden for sesongen 1987/1988. 

## Kilder
*Oppsett hos cajt.pwp.blueyonder.co.uk
Verdensrankingen i snooker 1986/1987

**Verdensrankingen i snooker 1986/1987** viser verdensrangeringen av de 64 beste snookerspillerne i verden for sesongen 1986/1987.
Flekklundmåler

**Flekklundmåler** (*Perizoma blandiata*) er en sommerfugl i gruppen av de egentlige målere (Geometridae). Den finnes over hele Norge.

## Utseende
En nokså liten (vingespenn 16 – 20&nbsp;mm), slank, lys måler. **Forvingen** er hvit, grå ved roten. I midten har den et forholdsvis smalt, hakkete, mørkere tverrbånd. Dette er gråsvart ved fremkanten, ganske blekt i midten og grått ved bakkanten. Vingens ytre del er lysgrå med en smal, bølgete, hvit tverrstripe. **Bakvingen** er gråhvit. Larven er kort og kraftig med korte, lyse børster, blekgrønn med en bred, rød lengdestripe på hver side av ryggen.

## Levevis
Arten finnes på heier og andre åpne steder, der larvene lever på blomster og frøemner av øyentrøst (*Euphrasia* spp.). De voksne målerne flyr i juni – juli, mest sent på ettermiddagen. Arten overvintrer som puppe.

## Utbredelse
Arten finnes over hele Europa, og er en av nokså få sommerfugler som er vanlige på Island. I Norge er den funnet over hele landet.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Perizoma blandiata''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Akaba

**Akaba** (arabisk: العقبة‎) er den femte største by i Jordan. Den er spesiell ved å være den eneste by ved kysten, og har således den eneste havneen i landet. Den er lokalisert helt sør i landet og helt nord i Akababukten,på østsiden av byen Eilat i Israel. Byen er den mest folkerike byen i Akababukten og hadde en befolkning på 148 398 innbyggere i 2015 og et landareal på 375 km2. Akaba er det administrative sentrum i guvernement Akaba. Byen har en viktig rolle i utviklingen av Jordans samfunnsøkonomi med omfattende turisme og handel. Havnen i Akaba betjener også andre land i regionen.

## Historie

Akaba har vært bebodd siden 4000 f.Kr. på grunn av beliggenheten ved handelsrutene mellom Asia, Afrika og Europa. Byen er omtalt i Bibelen som et sted hvor kong Salomo bygget skip. Siden den tid har byens betydning svingt med skiftende regimer. Korsfarerne bygget et festning der som fremdeles er bevart. Under den første verdenskrig ble den erobret av T.E. Lawrence og fra 1925 hørte den til Transjordan. I 1965 byttet kong Hussein 6000 km² ørkenland med 12 km kystlinje i Saudi-Arabia, noe som førte til at byen også fikk tilgang til korallrevet Yamanieh. Med dette fikk byen ekspansjonsmuligheter og turismen kunne begynne å utvikle seg. 

## Næringsliv
Turismen er vel utviklet i byen og flere store hotellkjeder er representert. Flere turoperatører tilbyr charterturer til Akaba. Byen har fått status som frisone, noe som har gjort at utbyggingen har skutt fart. 

## Referanser
Ane Korsnes

**Ane Jakobsdatter Korsnes** (født 1851, død 1928) var en norsk salmedikter og sanger som har diktet to vers i den kjente kristelige sangen «Jeg har så lun en hytte». Ane Korsnes diktet 2 av versene (vers 2 og 3). De andre versene ble diktet av Elling Hansen.

Hun var blind, og var kjent som «Blind-Ane». Hun diktet også andre andre kristelige sanger enn «Jeg har så lun en hytte», og var selv en flink sanger.

## Referanser
John Olav Einemo

__NOTOC__

**John Olav «The Viking» Einemo** (født 10. desember 1975 i Oslo) er en norsk tidligere kampsportutøver som konkurrerte på toppnivå i MMA og grappling i klassen tungvekt.

Han er trent innen brasiliansk Jiu-Jitsu og vinner av ADCC Submission Wrestling World Championship i 2003. Han er den eneste grappleren som har vunnet over Roger Gracie i ADCC Submission Wrestling World Championship. Han har 6 seiere og 3 tap (2018).

Den 7. mars 2011 ble det bekreftet at John Olav Einemo signerte en kontrakt med UFC og første kampen gikk 11. juni samme år, hvor Einemo tapte på knock-out. Han gikk sin andre og siste kamp 28. januar 2012, og tapte denne på poeng. Han la opp som utøver etter dette.

Han tok over som landslagssjef for det norske MMA-landslaget i 2015.

## Meritter
* ADCC Submission Wrestling World Championship – 88–98&nbsp;kg (2003)

## MMA-karriere

## Referanser


## Eksterne lenker
* 
* Profil hos MMA
Tony Meo

**Tony Meo** (født 4. oktober 1959) er en tidligere profesjonell snookerspiller fra England.

Meo gikk på samme skole som Jimmy White og de to var ofte i snookerhaller i stedet for å være på skolen. Da Meo var 17 år gammel gjorde han et maksimum break, og var da den yngste spilleren som hadde gjort dette. Han startet som profesjonell i 1979.

Han vant nesten sin første rankingturnering i 1984 da han møtte Steve Davis i finalen av Lada Classic. På stillingen 8&ndash;8 bommet Meo en avgjørende ball på grunn av at han ble forstyrret av et rop fra en tilskuer. Steve Davis vant etter dette med 9&ndash;8.

Davis og Meo vant flere double titler, men den eneste seieren for Meo alene vant han i 1989 da han slo Dean Reynolds 13&ndash;6 i finalen av British Open. Meo la opp som profesjonell spiller i 1997, etter å ha falt kraftig på verdensrangeringen.

## Referanser


## Eksterne lenker
*
Arthur Rosenkampff

**Arthur Henry Rosenkampff** (født 3. november 1884 i New York, død 6. november 1952 i Newark) var en amerikansk turner og friidrettsutøver.

Han deltok i sommer-OL 1904, der han var med på det laget som vant sølv i lagkonkurransen (New York Turnverein). Han deltok der også i friidrett, og fikk følgende plasseringer:

* Trekamp turn – 76.-plass
* Individuell mangekamp – 89.-plass
* Trekamp friidrett – 102.-plass

Han jobbet for øvrig som revisor, og tok doktorgrad innen regnskap ved New York University. Han utga også to bøker innen regnskapsfaget: 
* Bookkeeping – Theory and Practice 
* The Theory of Accounts

## Eksterne lenker
*
Jeg har så lun en hytte

**«Jeg har så lun en hytte»** er en norsk kristen tradisjonsrik salme.

Diktet av Elling Hansen (vers 1 og 4) og Ane Korsnes (vers 2 og 3). Ca. år 1870 er angitt for når sangen ble diktet.

## Teksten

1. Jeg har så lun en hytte Her i mitt stille sinn,
Og aldri vil jeg bytte Bort himmelvennen min.
Vi bor fortrolig sammen, Vi tanker veksler her,
Til bønn jeg svarer Amen, Jeg har min Jesus kjær.

2. Jeg har så lun en hytte I bønnen med min Gud,
Vi synd og nåde bytter, Og jeg er Jesu brud.
Der legger han sitt øre Så nær mitt hjerte matt,
Jeg merker han kan høre Om ei et ord blir sagt.

3. Jeg har så lun en hytte Når jeg forteller ham
Alt hva mitt hjerte trykker Av synd og nød og skam,
Da hvisker han så stille: mitt blod det rant for deg,
Du bør ei lenger tvile, Din synd forlates deg!

4. Jeg har så lun en hytte I himlen hos min Gud,
Dit stunder jeg å flytte Og være Jesu brud.
Gud, la ei synden slokke Det brudebluss jeg bær!
Din dør du snart opplukke, Fordi du har meg kjær!

## Litteratur

*
*
Joachim Hansen

:*Denne artikkelen handler om kampsportutøveren Joachim Hansen. For den tyske skuespilleren med samme navn, se [[Joachim Hansen (skuespiller)]].*

**Joachim «Hellboy» Hansen** (født 26. mai 1979 i Oslo) er en norsk MMA kampsportutøver.

Han er den første skandinav med en MMA verdensmester-tittel (Shooto World Welterweight Championship i 2003). I 2008 vant han den nystartede japanske MMA-organisasjonen DREAM sin turnering i lettvekt og ble samtidig deres først mester i lettvekt (Dream Lightweight Champion).

Han er per 22. mars 2010 rangert som den fjerde beste MMA-utøveren i klassen lettvekt av Sherdog, og sjette beste av MMAWeekly. Han har 19 seiere, 9 tap og 1 uavgjort (22. mars 2010).

## MMA-karriere

## Meritter
* Første DREAM Lightweight Champion.
* DREAM Light Weight Grand Prix 2008 Champion (turnering)
* Shooto Welterweight Champion (2003)
* Scandinavia Wrestling Submission Wrestling Champion (1999 og 2000)
* Brazilian Judo European Champion (1999)

## Referanser


## Eksterne lenker
* 
* Verdens Gang - Vant i verdens tøffeste sport
* Verdens Gang - Dette er ikke vold
Elling Hansen

**Elling Hansen** (1836–1878) var en norsk prest som er kjent for å ha diktet to vers i den kristelige sangen «Jeg har så lun en hytte». Elling Hansen diktet 2 av versene (vers 1 og 4). De andre versene ble diktet av Ane Korsnes.

Han ble teologisk kandidat i 1864, og arbeidet som stiftskapellan i Tromsø fra 1866. I 1871 ble han sogneprest i Kolvereid, og fra 1877 var han sogneprest i Halsa. Sommeren 1878 ble Hansen utnevnt til sogneprest i Eivindvik, et embede han bare såvidt rakk å overta før han døde senere samme år.

## Referanser
Borgundfjorden

**Borgundfjorden** er en fjord som ligger sør for Ålesund i Møre og Romsdal, mellom Nørvøya i Ålesund i nord og øya Sula i sør. Fjorden strekker seg fra Slinningen i Ålesund og inn til Hatlaneset i samme kommune i øst.

Langevåg, kommunesenteret i Sula, ligger på sørsiden av fjorden. Borgundfjorden har en største dybde på 128&nbsp;meter. Fjorden er en fortsettelse av Heissafjorden i vest, og fortsetter østover som Åsefjorden. Folk i området regner hele fjorden fra Heissa til innerst i Spjelkavika som Borgundfjorden.

Fjorden er kjent for Borgundfjordfisket, et rikt torskefiske som oftest finner sted på senvinteren (februar-mars).

## Referanser
Bakfjorden

**Bakfjorden** (nordsamisk: *Báhkavuotna*, kvensk: *Paakivuono*) er en fjord i Måsøy kommune i Finnmark. Fjorden har innløp mellom Skjarvodden i nord og Avløysinga i sør og strekker seg seks km østover til Skibsbukta i enden av fjorden. Vest for Avløysinga går Snefjorden sørover.

Den eneste bosetningen ved fjorden er Varneset på sørsiden helt innerst i fjorden. Bakfjorden er 137 meter på det dypeste, omtrent halvveis inn i fjorden.  

Fylkesvei 889 går langs hele nordsiden av fjorden.

Spionen Selmer Nilsen var fra Bakfjord.

## Referanser
Snefjorden

**Snefjorden** (også skrevet *Snøfjorden*, nordsamisk: *Muorralvuotna*) er en fjord i Måsøy kommune i Finnmark. Fjorden har innløp mellom Nonstadneset i vest og Avløysingsneset i øst og strekker seg elleve kilometer sørøstover til bygden Snefjord i enden av fjorden.

I den ytre delen av fjorden ligger Kvitnes som er fraflyttet. Innerst i fjorden ligger bygdene Snefjord, Skavvika og Krokelv, i tillegg til et par småbruk. Snefjordholmen ligger like utenfor Snefjord. Fjorden er 182 meter på det dypeste, helt ytterst i fjorden. 

Fylkesvei 889 og fylkesvei 162 går langs den indre delen av fjorden.

## Referanser
Tarjei

**Tarjei** er en norsk dialektform av mannsnavnet *[[Torgeir]]*, som har opprinnelse i norrøne *Þórr* (Tor) og *geirr*, «spyd».

## Utbredelse
Navnet *Tarjei* er lite brukt utenfor Norge. I Norge var navnet kun brukt i Telemark og agderfylkene i folketellingen fra 1900.

|}

## Kjente personer med navnet
Personene i listen er ordnet kronologisk etter fødselsår.
* Tarjei Vesaas (1897–1970), norsk forfatter
* Paal Tarjei Aasheim (f. 1965), norsk programleder og tekstforfatter
*Tarjei Strøm (f. 1978),  norsk musiker
* Tarjei Dale (f. 1983), norsk fotballspiller
* Tarjei Bø (f. 1988), norsk skiskytter
* Tarjei Svalastog (f. 1998), norsk sportsdanser
* Tarjei Sandvik Moe (f. 1999), norsk skuespiller

## Referanser


## Eksterne lenker
*
Gamvikfjorden

**Gamvikfjorden** er en fjord på Sørøya i Hammerfest kommune i Finnmark. Fjorden strekker seg 9,5 kilometer sørover til Indre Bastafjord i enden av Bastafjorden.

Fjorden har innløp mellom Finnfjordskjeret i vest og Tarhalsen i øst. Vest for Finnfjordskjeret ligger Finnfjorden. Gamvikskjera ligger midt i fjorden ved innløpet. Fiskeværet Gamvik ligger på østsiden av fjorden og litt lenger inne finner en Finnvik. Like vest for Finnvik danner Bastafjorden den innerste delen av Gamvikfjorden. Dette er den dypeste delen av fjorden på 60 meter.

## Referanser
Comerica Park

**Comerica Park** er en utendørs baseball arena i Detroit, Michigan. Den er hjemmebane til MLB laget Detroit Tigers, og erstattet den historiske Tiger Stadium i 2000. Comerica Park ligger rett ved siden av Ford Field, hjemmebanen til Detroit Lions.

## Eksterne lenker
* 
* Detroit Tigers: Comerica Park 
* Video reportasje fra Comerica Park 
* Google Maps flyfoto
* Comerica Park Tiger skulpturer
Joe Louis Arena

**Joe Louis Arena**, også kalt **The Joe** og **JLA**, er en tidligere ishockeyarena i Detroit, Michigan. Den var hjemmebanen til NHL laget Detroit Red Wings. Bygget ble ferdigstilt i 1979 med en kostnad på $57 millioner, og oppkalt etter bokseren Joe Louis, som vokste opp i Detroit. Den var en av få gjenværende NHL-arenaer uten et sponsornavn.

Den 20. juni 2014 ble det kunngjort at Joe Louis Arena skulle bli erstattet av et nytt sport- og underholdningssenter i Detroit og i april 2017 spilte hjemmelaget sin siste kamp der.

## Referanser


## Eksterne lenker
* Joe Louis Arena nettside
* Videoreportasje fra Joe Louis Arena
* Joe Louis Arena Informasjon fra Ballparks.com
* Pressemelding om Legend's Club
Ford Field

**Ford Field** er en innendørsarena for amerikansk fotball i Detroit, Michigan som er hjemmebane for Detroit Lions i National Football League. Den ligger tvers over gaten fra Comerica Park. Vanlig kapasitet er 65&nbsp;000 sitteplasser, men den kan utvides til 70&nbsp;000 for fotball og 80&nbsp;000 for basketball. Navneretten eier Ford, som betaler 40 millioner dollar 20 år for å ha navnet sitt på stadion. Ford familien (inkludert Lions eier William Clay Ford sr.) har eierskap i stadion.

## Super Bowl
Super Bowl har blitt spilt på Ford Field én gang:
*XL – Pittsburgh Steelers 21, Seattle Seahawks 10

## Eksterne lenker
* 
* Motor City Bowl
* Video reportasje av Ford Field
Ronny Hovland

**Ronny Hovland** (født 1973), også kjent under artistnavnet **Ares**, er en norsk vokalist, gitarist og bassist. 

Han er grunnleggeren av det norske death metal-bandet Aeternus. Han har også spilt i Gorgoroth og Immortal. Hovland spilte også på Malignant Eternals siste konsert i 2001.

## Diskografi
### Aeternus
* *Walk My Path* (demo) (1994)
* *Dark Sorcery* (EP) (1995)
* *Beyond the Wandering Moon* (1997)
* *...And So the Night Became* (1998)
* *Dark Rage* (7") (1998)
* *Shadows of Old* (2000)
* *Burning the Shroud* (EP) (2001)
* *Ascension of Terror* (2001)
* *A Darker Monument* (2003)
* *Hexaeon* (2006)
* *...And The Seventh His Soul Detesteth* (Dark Essence Records, 2013) 
* *Heathen* (Dark Essence Records, 2018)
* *Philosopher* (Agonia Records, 2023)

### Gorgoroth
* *[[The Last Tormentor]]* (live EP) (1996)
* *[[Under The Sign Of Hell]]* (1997)
* *[[Destroyer, or About How to Philosophize With the Hammer|Destroyer]]* (1998)
* *Bergen 1996* (EP) (2007)

### Black Hole Generator
* *Black Karma* (EP) (2006)

### Dark Fortess
* *Profane Genocidal Creations* (2003)

### Corona Borealis
* *Cantus Paganus* (2001)

## Eksterne lenker
* 
*
Julian Schmitz

**Julian Schmitz** (født 15. september 1881) var en amerikansk turner og friidrettsutøver.

Han deltok i sommer-OL 1904, der han var med på det laget som vant sølv i lagkonkurransen (New York Turnverein). Han deltok der også i friidrett, og fikk følgende plasseringer:

* Trekamp turn – 32.-plass
* Individuell mangekamp – 57.-plass
* Trekamp friidrett – 101.-plass

Han jobbet med preging hos et trykkerifirma.

## Eksterne lenker
*
Den norske Forening mod Brændeviinsdrik

**Den norske Forening mod Brændeviinsdrik** ble stftet i 1845 av teologistudenten Kjeld Andresen som en sammenslutning av flere måteholdsforeninger.

Oppgave fra 1855 viser et medlemstall på  og oppgave fra 1860 viser .

Foreningen ble nedlagt i 1869.

## Se også
* Avholdsbevegelsen

## Kilder
NRK Nyheter
Brynjar

**Brynjar** er et mannsnavn med opprinnelse i norrøne *brynja*, «brynje», og *harjaR*, «kriger, hær». *Brynjarr* var en norrøn form av navnet.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Brynjar Hoff (f. 1940), norsk oboist
* Brynjar Aa (f. 1960), norsk forfatter og dramatiker
* Brynjar Lia (f. 1966), norsk historiker
* Brynjar Landmark (f 1966), lege, dr.med. norsk forfatter, tegner og forsker
* Brynjar Meling (f. 1967), norsk advokat
* Brynjar Gunnarsson (f. 1975), islandsk fotballspiller
* Brynjard Rolandsen (f. 1978), norsk politiker og kulturarbeider
* Brynjar Mørkved, norsk advokat
* Brynjar Stautland, norsk forfatter og filmregissør

## Referanser


## Eksterne lenker
*
Otto Steffen

**Otto Steffen** (født 9. august 1874) var en tysk-amerikansk turner og friidrettsutøver. Han flyttet til USA i 1890, og ble amerikansk statsborger i 1900.

Han deltok i sommer-OL 1904, der han var med på det laget som vant sølv i lagkonkurransen i turn (New York Turnverein). Han deltok der også i friidrett, og fikk følgende plasseringer:

* Trekamp turn – 6.-plass
* Individuell mangekamp – 6.-plass
* Trekamp friidrett – 20.-plass
* 100 meter – 41.-plass
* Lengde – 20.-plass
* Kulestøt – 14.-plass

Han representerte New York Turnverein til tross for at han hadde flyttet til Maryland for å være turninstruktør ved *U.S. Naval Academy*. På nasjonalt nivå var han en dominerende turner i USA på 1890-tallet, og har mange gull fra det nasjonale mesterskapet:
* sammenlagt 1898-1900
* hopp 1899
* skranke 1897-1900
* bøylehest 1898

## Eksterne lenker
* 
* AAU Championships resultater – sammenlagt, ringer, svingstang og hopp
* AAU Championships resultater – skranke, bøylehest, tumbling og tauklatring
Helvi

**Helvi** er et nordisk kvinnenavn med flere opprinnelser og betydninger. Navnet er vanlig i Namibia. En navnebærer er den finske diplomaten Helvi Sipilä som var den første kvinnelige assisterende generalsekretær i FN.

## Etymologi
*Helvi* har flere opprinnelser og betydninger og kan være:
* en finsk form av *[[Hedvig]]*, som har opprinnelse i fra gammelhøytysk *Haduwig*, dannet av *hadu*, «kamp»,  og *wig*, «strid».
* en nordisk kortform av *Hellevi*, en finsk og svensk form av gammelsvenske *Hellevig*, og videre av det gammelhøytyske navnet *Heilwig*, dannet av *heilag*, «hellig», eller *heil*, «hel, sunn», og *wig*, «strid».
* en estisk variant av *Helve*, med etymologisk tilknytning til ordet *helbe*, «flak, snøflak».
* en gammelsvensk form av norrøne *Hæilví*, dannet av *heilagr*, «hellig», og *vé*, «hjem» eller «dedikert til», eller *vīgja*, «vie».

## Utbredelse
Fra slutten av 1800-tallet og gjennom 1900-tallet drev finske lutherske misjonærer omfattende arbeid i Ovamboland i nordlige Namibia. De etablerte skoler, kirker og helseinstitusjoner, og introduserte mange finske personnavn i lokalbefolkningen. Navn som *Saimi*, *Taimi*, *[[Aili]]*, *Hilja*, *Helvi*, *Toini* ble populære blant Ambo-folket som en del av kristen navnetradisjon.

*Helvi* er i dag et vanlig navn i Namibia.

|}

## Kjente personer med navnet

Personene i listen er ordnet kronologisk etter fødselsår.
* Helvi Mpingana Kondombolo (1898–2008), namibisk prinsesse i Uukwambi og superhundreåring
* Helvi Hämäläinen (1907–1998), finsk forfatter
* Helvi Leiviskä (1902–1982), finsk komponist og musikkpedagog
* Helvi Sipilä (1915–2009), finsk diplomat og jurist
* Helvi Juvonen (1919–1959), finsk poet
* Helvi Jürisson (1928–2023), estisk forfatter
* Helvi Poutasuo (1943–2017), finsk lærer og politiker
* Helvi Mustonen (født 1947), finsk kunstner
* Helvi Holm Samdal, norsk lege
* Helvi Saltnes, norsk webredaktør og skuespiller

## Referanser


## Eksterne lenker
*
University of Birmingham

**University of Birmingham** er et universitet som ligger i bydelen Edgbaston i den sørlige delen av den engelske byen Birmingham. Universitetet ble grunnlagt i 1900 som etterfølger til Mason Science College, som har sin historie tilbake til Birmingham Medical School fra 1825.

I skoleåret 2006-07 var University of Birmingham det fjerde mest populære engelske universitetet målt etter antall søknader. 
 
## Rangeringer

University of Birmingham ble rangert som nummer 18 av 126 britiske universiteter på Complete University Guides liste for 2016 og som nummer 17 av 119 britiske universiteter på *[[The Guardian]]s* 2016-liste.

THE World University Rankings 2014-2015 plasserte universitetet som det 148. av de 500 beste universitetene i verden. I QS World University Rankings for 2014 rangerte universitetet som nummer 64 og i Academic Ranking of World Universities (Shanghai-rankingen) for 2014 som nummer 101-150 av verdens universiteter.

*The Times Higher Education Supplement* plasserte universitet på 65.-plass i verden i 2007. Universitetet er rangert som det 11. beste i Storbritannia og det 30. beste i Europa.

## Se også
* Frisch–Peierls memorandum

## Referanser


## Eksterne lenker
*
Budbringeren fra Tunsberg

***Budbringeren fra Tunsberg*** er en ungdomsroman skrevet av Kåre Holt. Romanen omhandler beleiringen av Slottsfjellet i 1201, under borgerkrigen mellom birkebeinerne og baglerne. Boken kom ut i 1985 og er illustrert med tresnitt utført av Hans Gerhard Sørensen.   

## Referanser
Kjell Røseth

**Kjell Røseth** (født 10. oktober 1934, død 2. november 1999) var en norsk forfatter. Han skrev romaner, dikt og barnebøker. 

Han var født i Bamble og ble senere bosatt Oslo, og siden på Hadeland – der han jobbet som lektor ved Brandbu videregående skole og ved ungdomsskolen. Røseth var dessuten billedkunstner med en rekke utstillinger. Han ble prisbelønnet av Cappelen for *Lokkeanden*.

## Bibliografi
* *Titteskapet : versebok for barn*. Fabritius, 1968
* *Stilleben med tusenben*. Aschehoug, 1969
* *Forsvinningsnumre*. Aschehoug, 1970
* *Tetebafla. Alfabetrim*. Fabritius, 1971
* *Strandbeltet strammer*. Gyldendal, 1972. (Dikt)
* *Privatgalleri*. Gyldendal, 1977. (Dikt)
* *Titteskapet*. Gyldendal, 1982. (Roman) – ISBN 82-05-14171-1
* *Lokkeanden*. Cappelen, 1988. (Roman)
## Referanser
Isabelle Eberhardt

**Isabelle Eberhardt** (født 17. februar 1877, død 21. oktober 1904) var en franskspråklig forfatter og journalist.  Hun ble født i Genève av russiske foreldre og døde i en styrtflom i garnisonsbyen Ain-Sefra i Algerie. Hun har skrevet reiseskildringer, noveller, artikler og en uavsluttet roman.

Isabelle Eberhardt reiste i Nord-Afrika kledd som mann. Hun opererte med en rekke forskjellige mannlige identiter, men benyttet etterhvert utelukkende pseudonymet Mahmoud Saadi. Hun hadde for sin tid oppsiktsvekkende tett kontakt med lokalbefolkning, gjerne utstøtte som prostituerte eller fattige omstreifere. Hun giftet seg med en algerisk offiser i fransk tjeneste, Slimène Ehni. Hun konverterte til islam. Isabelle Eberhardt kan ha vært den første europeeren som ble tatt opp som medlem av et sufi-brorskap. Litteraturen hennes er sterkt påvirket av et ønske om å reise, utforske og oppdage samtidig som den inneholder sterke elementer av indre reise gjennom islamsk mystisisme, sufisme. Hun regnes som verdens første kvinnelige krigskorrespondent for sine reportasjer fra grenseområdene mellom Algerie og Marokko der kolonimakten Frankrike rykket frem.

## Referanser


## Litteratur
* Isabelle Eberhardt: *Nomade var jeg. Biografi og tekstutvalg ved Sigrid Briseid*, Unipub forlag, Oslo 2009. ISBN 978-82-7477-368-4
* 

## Eksterne lenker
* 
* 
* Isabelle Eberhardt, fembio.de
* ''«Stillgestellter Orient.» Zum 100. Todestag von Isabelle Eberhardt'' av Steffi Rentsch; Rochus Wolff i *Kritische Ausgabe. Zeitschrift für Germanistik & Literatur*, 2004 (PDF, 254&nbsp;kB)
* ''Isabelle Eberhardt'' , frauen-genial.de
* Judith Klein: ''Die Abenteuerdurstige.'' I *[[Neue Zürcher Zeitung]].* 21. oktober 2004.
Åsefjorden

**Åsefjorden** er en fjord i Ålesund og Sula kommuner i Møre og Romsdal. Den ligger mellom Åsestranda i nord og øyene Humla og Tørla i sør.

Fjorden er en østlig fortsettelse av Borgundfjorden og Heissafjorden. Den har innløp mellom Bogneset i nord og Fransholmen i sør, og strekker seg østover til Spjelkavik og Blindheims-Breivika. Fiskarstranda ligger på sørsiden av fjorden, sør for Humla. Fjorden har en største dybde på 87&nbsp;meter.

Helt sørøst i fjorden ligger Vegsundet som går over til Flisfjorden på den andre siden, en liten sidefjord av Storfjorden.

## Referanser
Tora Østbye

**Tora Østbye** (født 30. oktober 1876 på Østby i Sør-Odal, død 26. februar 1967 på Disenå) var en norsk forfatterinne. Hun vokste opp i Kristiania, var en tid i USA, og slo seg siden ned som hotellvertinne på Disenå i Sør-Odal. Hun skrev bare én bok, *Synd skal sones* (1933), men den ble til gjengjeld svært populær på 1930-tallet. Handlingen er lagt til Odalen i gammel tid, og skildrer en ung plassjentes tragiske skjebne.

## Verker
* *Synd skal sones* (1933, ny utgave 1995)

## Noter


## Eksterne lenker
* Sør-Odal kommune. Forfattere med lokal tilknytning
* ''Bok og Bibliotek'' 1934, s. 13
* Omtale på Sør-Odal kommunes nettsider
* Tora Østbys dåp i kirkebok for Sør-Odal
* Tora Østbyes emigrasjon 1916. Fra Digitalarkivet
Aubracfe

**Aubracfe** er en fransk kurase.

## Historie og utbredelse
Rasen antas å ha røtter tilbake på 1600-tallet da den ble avlet fram av munker av Benedictine-ordenen i byen Aubrac i Auvergne.

I 1840 ble det etablert en avlsforening for rasen, og stambok ble etablert i 1893.

Rundt 1940 var utbredelsen av rasen på det høyeste, med 380&nbsp;000 registrerte dyr over 6 måneder. Imidlertid ble rasen mindre populær etter andre verdenskrig. I 2007 var det 37&nbsp;000 registrerte dyr.

## Kjennetegn
Aubrac er primært en kjøttrase, men melken brukes også til å lage ost. Rasen er hornet og lys av farge. Dyrene er middels store, høyde og vekt er 140cm/130 cm og 900kg/600 kg for okser og kyr.

## Eksterne lenker
*Rasens hjemmeside
Flisfjorden

**Flisfjorden** er en liten fjordarm på nordsiden av Storfjorden, langs grensa mellom Ålesund og Sula kommuner i Møre og Romsdal. Fjorden er bare 1,7&nbsp;kilometer lang og strekker seg nordover til Vegsundet, som går vestover til bunnen av Åsefjorden. Fjorden har innløp ved Flisnesholmen, som ligger midt mellom Flisneset i øst og Kvasneset i vest. Boligfeltet Myrland ligger innerst i fjorden.

## Referanser
El Ángel de la Independencia

**El Ángel de la Independencia** (*Uavhengighetsengelen*, offisielt **Monumento a la Independencia**) er et historisk monument som befinner seg i midten av en rundkjøring langs Paseo de la Reforma i Mexico by. Monumentet er en 36 meter høy søyle med en 6,7 meter høy skulptur av den greske seiersgudinna Nike på toppen. Skulpturen er av bronse, dekka med 24 karat gull, og veier 7 tonn.

Monumentet ble reist av president Porfirio Diaz i 1910, for å markere hundreårsjubileet for Mexicos uavhengighet. Den skulle opprinnelig stå på Plaza de la Constitución i det historiske sentrum, men ble til slutt plassert langs Paseo de la Reforma.

Arkitekten Antonio Rivas Mercado sto bak utforminga av skulpturen. Utforminga ble bestemt etter en konkurranse i 1877.

I 1925 ble levningene til heltene fra Mexicos uavhengighetskrig begravd under søyla, og de befinner seg fremdeles der.

## Litteratur
*
*Legorreta, Jorge (Sep. 18, 2002). "Tres figuras aladas erigidas a la libertad". *La Jornada.* In Spanish
* In Spanish
*
Finnskogleden

**Finnskogleden** er en vandringsled som går mellom Morokulien på grensen mellom Eidskog og Eda i sør, og Søre Osen i Trysil i nord. Den er cirka 240 kilometer lang og går gjennom Finnskogen både på norsk og svensk side av grensen. Leden følger gamle ferdselsveier mellom de gamle finnetorpene på Finnskogen og gir således et innblikk i den gamle finnekulturen i området, men også naturopplevelser. Langs hele leden er det forbindelser til andre turstier og flere overnattingssteder, noen private og noen i regi av Finnskogen Turistforening. Finnskogen Turistforening har ansvar for vedlikeholdet av Leden. Det er laget et eget kart- og informasjonshefte for Finnskogleden. Dette kan kjøpes blant annet gjennom Finnskogen Turistforening eller i DNT Oslo og omegns ekspedisjon i Storgata i Oslo.
## Eksterne lenker
* Finnskogen Turistforenings hjemmesider  med mulighet for å laste ned kart
* Outtt tilbyr turbeskrivelser og kart
Heissafjorden

**Heissafjorden** er en fjord i Ålesund og Sula kommuner i Møre og Romsdal. Den er 5,5&nbsp;kilometer lang og ligger mellom øya Heissa i Ålesund og nordvestenden av øya Sula. Kommunegrensa går midt i fjorden. Heissafjorden har innløp fra Breidsundet i vest, mellom Eltraneset i sør og Stavneset i nord. Ved Slinningen på Heissa munner fjorden ut i Borgundfjorden.

Fjorden er 106&nbsp;meter på det dypeste.

## Referanser
Tusculum College

**  Tusculum College  ** er et privat, uavhengig kristent universitet i Greenville i delstaten Tennessee, USA. Det ble opprettet i 1794.

Ved universitetet var det 2&nbsp;923 studenter og 150 vitenskapelig ansatte i 2006, og samme året var skolepengene US$ 16&nbsp;215 for studenter ved lærestedet. Studiene gis opp til mastergradsnivå.

## Referanser


## Eksterne lenker
*
Union College

**  Union College  ** er et privat, ikke-kommersielt universitet i Schenectady i delstaten New York i USA. Det ble opprettet i 1795, og er fra 1873 en del av universitetssamarbeidet Union University.

Ved universitetet var det 2&nbsp;212 studenter og 223 vitenskapelig ansatte i 2006, og samme året var skolepengene US$ 44&nbsp;043 for studenter ved lærestedet, som er blant de tre høyeste skolepengene ved noen høyere utdanningsinstitusjon i USA. Studiene gis opp til bachelorsnivå.

USAs 21. president, Chester A. Arthur, studerte her før han tiltrådte sin embetsstilling som tollfullmektig og senere tolldirektør i New York.

## Rangeringer

*[[U.S. News & World Report]]* rangerte Union College som nummer 41 blant liberal arts-collegene i USA i 2015, *[[Forbes]]* plasserte det på 66.-plass blant alle colleger i USA, mens *[[Washington Monthly]]* rangerte det som nr. 181 av amerikanske liberal arts-colleger i 2014.

Union College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

## Referanser


## Eksterne lenker
*
Mezzo

**Mezzo** er franskspråklig TV-kanal som har spesialisert seg på klassisk musikk, opera, ballett, folkemusikk, jazz og verdensmusikk.
I 2002 fusjonerte Mezzo med TV-kanalen Muzzik, og sammen ble de en av de største kulturkanalene i Europa. Samme året hadde TV-kanalen 10-årsjubileum.

I Norge er kanalen tilgjengelig hos Altibox, Telia og Telenor.

## Eksterne lenker
*
Transylvania University

** Transylvania University ** er et privat, kristent universitet i Lexington i delstaten Kentucky, USA. Det ble opprettet i 1780.

Ved universitetet var det 1&nbsp;117 studenter og 100 vitenskapelig ansatte i 2006, og samme året var skolepengene US$ 22&nbsp;300 for studenter ved lærestedet. Studiene gis opp til bachelornivå.

## Eksterne lenker
*
Ringorm

**Ringorm** (*Tinea corporis* på latin) er en infeksjon med sopp ytterst i huden.

Ringorm merkes ved et kløende utslett formet som en rød ring. Ringorm er nært knyttet til fotsopp, skrittsopp og hodebunnssopp. Navnet kommer av utseende på utslettet, og har ingenting med orm å gjøre. Ringorm er ufarlig og behandles med soppdrepende krem. Ringorm er smittsom og kan spre seg fra menneske til menneske ved hudkontakt, fra dyr til menneske, fra en gjenstand til menneske og fra jord til menneske.

Rogaland bondelag anbefaler jod-dusjing ved beiteslipp for å unngå ringorm.

## Referanser


## Eksterne lenker
* Ringorm (Tinea corporis) Artikkel hos NettDoktor
Salem College

** Salem College** er et privat, kristent universitet i Winston-Salem i delstaten Nord-Carolina, USA. Det ble opprettet av Brødremenigheten (Moravian Church) i 1772 som en skole for kvinner, og fortsatt er det et rent kvinneuniversitet. Studentene får lavere grads forberedelseskurs ved Salem Academy (fra 1772) som ligger noen hundre meter fra Salem College.

Ved universitetet var det 1&nbsp;094 studenter og 105 vitenskapelig ansatte i 2006, og samme året var skolepengene US$ 17&nbsp;950 for studenter ved lærestedet. Studiene gis opp til mastergradsnivå. Om sommeren drives det en sommerskole for spesielt talentfulle high-school-studenter her.

Det undervises i en rekke fag, men bare forberedende og lavere grads studier i jus, medisin og ingeniørfag. Hovedfokus er på *liberal arts*-fag med språk, samfunnsfag og økonomi som hovedprioritet.

Salem College har samarbeids- og utvekslingsavtale med Wake Forest University som ligger i samme by. her kan studentene ta kurs på tvers av institusjonsgrensene mellom de to universitetene.

## Referanser


## Eksterne lenker
*
Mexico bys historiske sentrum

**Mexico bys historiske sentrum** (spansk: **Centro histórico de la Ciudad de México**) er den eldste delen av Mexico by, og har en historie som strekker seg mye lenger tilbake enn siden spanjolene ankom Amerika. Det historiske sentrum befinner seg på stedet hvor den aztekiske byen Tenochtitlán lå, hvor spanjolene ødela den, og hvor de bygde hovedstaden i Ny-Spania. Mexico bys historiske sentrum har bevart den opprinnelige arkitekturen, på tross av at resten av byen har blitt kraftig modernisert de siste tiåra. Bydelen ble oppført på UNESCOs verdensarvliste i 1987.

I midten av det historiske sentrum ligger Plaza de la Constitución, bedre kjent som *Zócalo*. Rundt denne store plassen ligger katedralen og flere politiske bygninger. Bydelen har en rekke palasser og monumentale bygninger, og det er herfra byen har fått tilnavnet «Palassenes by».

## Severdigheter
*Templo Mayor
*Katedralen
*Palacio Nacional
*Antiguo Palacio del Ayuntamiento
*Høyesterettsbygninga
*Plaza de Santo Domingo
*Iglesia de La Enseñanza
*Antiguo Colegio de San Ildefonso
*Academia de San Carlos
*Mercado de La Merced
*Jardín de la Triple Alianza
*Museo de la Ciudad de México
*Convento de San Jerónimo
*Palacio de Iturbide
*Casa de los Azulejos
*Torre Latinoamericana
*Palacio Postal
*Palacio de Minería
*Museo Nacional de Arte
*Alameda Central
*Palacio de Bellas Artes

## Eksterne lenker
* Centro Histórico , informasjon på hjemmesida til Mexico bys regjering
* Centro Histórico, hos *Vive el centro*
* Bilder fra det historiske sentrum
* Bildegalleri
Abilene Christian University

**Abilene Christian University** er et privat, uavhengig kristent universitet i Abilene i delstaten Texas, USA. Det ble opprettet i 1906 og er tilknyttet  det protestantiske trossamfunnet *[[Churches of God]]*.

Ved universitetet var det 4&nbsp;777 studenter og 380 vitenskapelig ansatte i 2006, og samme året var skolepengene US$ 17&nbsp;410 for studenter folkeregistrert i Nebraska. Studiene gis opp til doktorgradsnivå.

## Referanser


## Eksterne lenker
*
Albany State University

**  Albany State University** er et delstatseid universitet i Albany i delstaten Georgia, USA. Det ble opprettet i 1903.

Ved universitetet var det 3&nbsp;927 studenter og 250 vitenskapelig ansatte i 2006, og samme året var skolepengene US$ 3&nbsp;142 for studenter folkeregistrert i delstaten Georgia. Studiene gis opp til mastergradsnivå.

## Referanser


## Eksterne lenker
*
Trinidad (navn)

**Trinidad** er et kvinnenavn dannet av det spanske ordet for «treenighet». Navnet brukes også noe som mannsnavn.

**Trinity** er en engelsk form av navnet.

## Utbredelse

|}

|}

## Kjente personer med navnet
Personene i listen er ordnet kronologisk etter fødselsår.
* Trinidad Jiménez (f. 1962), spansk politiker

## Annen bruk av navnet
* Trinidad, den største øya i landet Trinidad og Tobago

## Referanser


## Eksterne lenker
*
Andrews University

**  Andrews University** er et privat, kristent universitet i Berrien Springs i delstaten Michigan, USA. Det ble opprettet i 1874 og er tilknyttet Syvendedags Adventistsamfunnet *(Seventh-day Adventists)*.

Ved universitetet var det 3&nbsp;195 studenter og 266 vitenskapelig ansatte i 2006, og samme året var skolepengene US$ 19&nbsp;528 for alle studenter. Studiene gis opp til doktorgradsnivå.

## Referanser


## Eksterne lenker
* 
*
Angelo State University

**  Angelo State University** er et delstatseid universitet i San Angelo i delstaten Texas, USA. Det ble opprettet i 1928.

Ved universitetet var det 6&nbsp;265 studenter og 344 vitenskapelig ansatte i 2006, og samme året var skolepengene US$ 3&nbsp;804 for studenter folkeregistrert i Texas. Studiene gis opp til mastergradsnivå.

## Referanser


## Eksterne lenker
*
Gul lundmåler

**Gul lundmåler** (*Perizoma flavofasciata*) er en sommerfugl i gruppen av de egentlige målere (Geometridae). Den er funnet vestover til Vest-Agder i Norge, dessuten ett funn i indre fjordstrøk i Sogn og Fjordane.

## Utseende
En middelsstor (vingespenn 21 – 26&nbsp;mm), slank, brungul måler. Den kan kjennes fra de andre *[[Perizoma]]-*artene på fargen, dessuten er den større enn de andre norske artene i denne slekten. Den kan ligne mye på englundmåleren, men er større enn denne. **Forvingen** er brungul med tre tannete, hvite tverrbånd. Det innerste er nær roten og ganske smalt, de to ytterste er bredere og doble (med en gulbrun stripe i midten). det ytterste hvite båndet er avbrutt i midten. Ellers har vingene flere tynne, hvite tverrstriper, mer eller mindre fullstendige, men den brungule fargen dominerer. **Bakvingen** er hvit. Larven er blekrosa med mørkrosa lengdestriper på hver side av ryggen. Området mellom de to lengdestripene er hvitt.

## Levevis
Arten kan finnes både i skog og i åpnere, helst litt tørre områder. Larvene utvikler seg i frøkapslene til ulike smeller (*Silene* spp.), særlig rød jonsokblom (*Silene dioica*). De voksne målerne flyr om kvelden i juni – juli og kommer gjerne til lys.
## Utbredelse
Arten forekommer i Europa og Nord-Afrika. I Norge er den funnet på Østlandet og Sørlandet, dessuten i Sogn og Fjordane.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Perizoma flavofasciata''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Ustjurt

**Ustjurt**, også skrevet *Ust-Urt* (kasakhisk: *Üstirt*, turkmensk: *Üstyurt*, russisk: Устюрт), er et lavt platå i Kasakhstan og Usbekistan i Sentral-Asia. Det er en del av Turansenkningen, og ligger mellom Aralsjøen og Det kaspiske hav. Det har et areal på rundt 200&nbsp;000&nbsp;km². Det hever seg opp fra omgivelsene ved en 60-100&nbsp;meter høy steinskrent, og er i de sentrale delene mellom 160 til 200&nbsp;meter høyt. Det høyeste punktet ligger 370&nbsp;meter over havet. Landskapet består i det vesentligste av steinørken. Den halvnomadiske befolkningen på platået lever av husdyrhold, hovedsakelig sauer, geiter og baktriakameler.